laion/Wikipedia-Exotic huggingface dataset:
Ptolemaios III

Ptolemaios III Euergetes (Ptolemaios Helde, ka Ptolemaios III Euergetes I; umbes 286–222 eKr) oli Ptolemaioste dünastiast Egiptuse kuningas alates 246 eKr kuni oma surmani. Ta oli Ptolemaios II ja tema õde-abikaasa Arsinoe I vanim poeg. Ptolemaios III on eestkätt tuntud 243 eKr korraldatud sõjakäigu tõttu Süüriasse, mille ta tegi oma õe Berenice Phernophoruse mõrva eest kätte maksmiseks. Samuti püstitati tema ajal Kanoopuse sammas, mille peal olid egiptusekeelne tekst ja selle kreekakeelne tõlge. Teksti sisu oli religioosne ning puudutas preestrite kohustusi. Sealhulgas esineb seal ka dekreet panna Egiptuse kalender vastavusse päikeseaastaga, lisades iga nelja aasta tagant lisapäeva. Reformi läbiviimise ajaks oli aasta 238 või 237 eKr, ent see ei kehtinud kauem kui ainult tema surmani. Kanoopuse sammas on üks olulisi Vana-Egiptuse ajaloo allikaid ning eelnes Rosetta kivile, mille püstitas Ptolemaios III järeltulija Ptolemaios V.
Ukraina revolutsioon

Ukraina revolutsioon võib tähendada mitut sündmust: Ukraina revolutsioon (ka Väärikuse revolutsioon), 2014. aastal Ukrainas toimunud sündmused; Oranž revolutsioon, 2004. aastal Ukrainas toimunud sündmused; Ukraina revolutsioon (ka Ukraina iseseisvussõda), 1917–1921 Ukrainas toimunud sündmused, mille käigus kuulutati välja mitmed riiklikud moodustised ning toimus võitlus võõrvõimudega; Bogdan Hmelnõtskõi ülestõus, Bogdan Hmelnõtskõi juhtimisel aastatel 1648–1654 toimunud iseseisvusvõitlus Ukrainas.
Christian (Braunschweig-Lüneburg)

Christian Vanem (1566–1633) oli Braunschweig-Lüneburgi hertsog ja Lüneburgi vürst aastatel 1611–1633. Ühtlasi oli ta Mindeni piiskopkonna haldur aastatel 1599–1625 ning 1617. aastal ka Grubenhageni vürst. Welfide dünastia koduleht
August I (Braunschweig-Lüneburg)

August I Vanem (1568–1636) oli Braunschweig-Lüneburgi hertsog ja Lüneburgi vürst aastatel 1633–1636 ja luterlik Ratzeburgi piiskop 1610–1636. August oli Braunschweig-Lüneburgi hertsogi ja Lüneburgi vürsti 1559–1592 Wilhelm Noorema ja Taani kuninga Christian III tütre Dorothea kolmas poeg. Welfid Welfide dünastia koduleht
Friedrich IV (Braunschweig-Lüneburg)

Friedrich (1574–1648) oli Braunschweig-Lüneburgi hertsog ja Lüneburgi vürst aastatel 1636–1648. Welfid Welfide dünastia koduleht
Metametafüüsika

Metametafüüsika on filosoofia haru, mis tegeleb metafüüsika alustega. Metametafüüsika küsimuste hulgas on: kas metafüüsika küsimustel on tegelikud vastused; kui vastused on, kas nad käivad asja enese kohta või ainult keeletarvituse kohta; kas vastamiseks oleks parem kasutada tervet mõistust, mõisteanalüüsi või võistlevate hüpoteeside hindamist. Manley 2009:2. David Chalmers, David Manley, Ryan Wasserman (toim). Metametaphysics, Oxford: Oxford University Press 2009 David Manley. Introduction: A Guided Tour of Metametaphysics, lk 1–37.
Permikomi sügis

"Permikomi sügis" on 2009. aastal valminud Eesti dokumentaalfilm. Filmi võtted toimusid 2008. aasta septembris Venemaal Permi krais Permikomi ringkonnas. Filmiti peamiselt Kudõmkaris, aga ka ümbruskonna külades. Film räägib etnilisest identiteedist, assimileerumisest ja rahvuspoliitikast tänapäeva Venemaal ühe soome-ugri rahva näitel. Intervjuude ja igapäevaelustseenide kaudu dokumenteerib film nüüdisaja majanduslikku ja kultuurilist olukorda permikomide asualal, mis kuulub Venemaa Euroopa-osa vaeseimate piirkondade hulka. Püütakse leida vastust küsimusele, mida tähendab olla permikomi tänapäeva Venemaal. Üritatakse välja selgitada, miks hääletati 2003. aasta detsembris toimunud referendumil Permi oblastiga ühinemise ning ühtlasi autonoomiast loobumise poolt.
Õnne vembud

"Õnne vembud" on 1968. aastal valminud Nõukogude Liidu mängufilm. Noor fotograaf Volodja Orešnikov võidab riikliku 3%-lise sisevõidulaenu obligatsiooniga 10 000 rubla. Nüüd saaks ta endale osta fotoaparaadi, millest on ammu unistanud, ja sõita koos sõbratariga ära Moskvasse. Töökaaslased korraldavad pikemalt mõtlemata tema üle ühiskondliku kohtu. Asi on selles, et 20 rubla obligatsiooni ostuks võttis Orešnikov salaja vastastikuse abistamise kassast, mille esimeheks ta on. Raha on kassas aga ühine, järelikult tuleks ka võit ühiselt jagada. Lõpuks lähevad kõik kolleegid üksteisega hirmsal kombel tülli. Alles uue aasta pidustused lepitavad teenistuskaaslased. Jevgeni Leonov – Vladimir Orešnikov, fotograaf Irina Skobtseva – Lidotška, fotograaf Valentina Talõzina – Alevtina Vassiljevna, fotoateljee ametiühingukomitee esimees Jevgeni Jevstignejev – autobaasi direktor Ivan Kalatšov, Alevtina peigmees Aleksei Gribov – Kirill Polotentsev, fotoateljee direktor Gotlib Roninson – Lidotška mees, röntgenoloog Georgi Burkov – Petja, kunstnik-retušeerija Valentina Telitškina – Orešnikovi pruut Svetlana Starikova – Ira, fotoateljee töötaja, Jura naine Boriss Suslov – Jura, fotograaf, Ira mees Antonina Dmitrieva – loterii loosimise juhataja Nina Sazonova – Maria Petrovna, Alevtina ema Feliks Javorski – tiraažikomisjoni esimees Vladimir Guljajev – militsionäär
Ptolemaios IV

Ptolemaios IV Philopator (Ptolemaios Isaarmastaja; pärast 240 eKr – 204 eKr) oli Egiptuse kuningas alates 222 eKr kuni surmani. Ta oli Ptolemaios III ja tema naise Berenice II poeg. Ptolemaios IV oli nõrk ja kergesti mõjutatav valitseja, tegelikult juhtisid riiki tema favoriidid. Ta abiellus oma õe Arsinoe III-ga, kuid tegelikult valitses ka edaspidi riiki tema armuke Agathoklea. Siiski oli temaaegne välispoliitika edukas, sest Seleukiidide riigi armeed suudeti lüüa Raphia lahingus ning nii kindlustada pikaks ajaks riigi põhjapiirid. Samas tekitas armeesse värbamine rahulolematust egiptlaste seas ning Lõuna-Egiptuses tekkis iseseisev riik, mida valitsesid vaaraod Harmakis ja Ankhmakis ligi 20 aastat. 204 eKr suri Ptolemaios IV ootamatult.
Tulge homme

"Tulge homme" on 1962. aastal valminud Nõukogude Liidu mängufilm. Kaugest Siberi külast saabub Moskvasse lihtne ja võluv tüdruk Frosja Burlakova. Ta soovib astuda konservatooriumisse, kuid vastuvõtt sellesse õppeasutusse on juba lõppenud. Kuid Frosja ei anna alla ja püüab pääseda professori jutule. Kuna Burlakova on tõesti andekas, siis ta võetaksegi konservatooriumisse vastu. Jekaterina Savinova – Frosja Burlakova Anatoli Papanov – Nikolai Vassiljevitš, skulptor Juri Gorobets – Kostja, Frosja kavaler Antonina Maksimova – Nataša, Nikolai pruut Nadežda Životova – Nikolai Vassiljevitši koduabiline Aleksandr Širvindt – Vadim, üliõpilane Juri Belov – Volodja, üliõpilane Boriss Bibikov – professor Aleksandr Sokolov Boriss Kokovkin – Deniss Ivanovitš, instituudi direktor Zinaida Djakonova – Veronika Vassiljevna, kontsertmeister Aleksandra Denissova – garderoobihoidja Tulge homme... Film subtiitritega (vene, soome jne).
Lennud unes ja ilmsi

"Lennud unes ja ilmsi" on 1982. aastal valminud Nõukogude Liidu mängufilm. Filmi peategelane Sergei Makarov teeb neljakümnenda sünnipäeva eel kokkuvõtteid oma senisest elust. Rõõmustavat on aga vähe, heameelt ei valmista talle ei naine, armuke, töö ega sõbrad. Oleg Jankovski – Sergei Makarov Jelena Kostina – Alissa Suvorova Ljudmila Zorina – Nataša Makarova Oleg Tabakov – Nikolai Pavlovitš Ljudmila Gurtšenko – Larissa Kuzmina Oleg Menšikov – Alissa sõber Ljudmila Ivanova – Nina Sergejevna Aleksandr Adabašjan – skulptor sergei Ivanov – näitleja Nikita Mihhalkov – režissöör Ljubov Rudneva – Svetlana
Neerusäsi

Neerusäsiks (ladina keeles medulla renis; ka medulla renalis) nimetatakse paljudel selgroogsetel loomadel neeru parenhüümi osa, milles paikneb rohkelt neerutorukesi ja veresooni, aga mitte neerukehakesi. Neerusäsi koosneb üksikutest neerupüramiididest ja on jutja struktuuriga. Neerusäsi areng, anatoomia, füsioloogia, morfoloogia, histoloogia ja patoloogia võivad erineda nii liigiti kui ka indiviiditi. Neerusäsis sünteesitakse ja vabastatakse rohkelt prostaglandiini E2. Kehtivas loomaanatoomia standardis Nomina Anatomica Veterinaria liigitatakse neerusäsi urogenitaalsüsteemi. Kehtivas inimese anatoomia standardis Terminologia Anatomica kuulub neerusäsi kuseelundite süsteemi. Varem liigitati neerusäsi kuse-suguelundkonna kuseelundite hulka (Roosalu, 2010:128). Neerusäsiga seostatakse kaasasündinud tsüstiliste muutustega tsüstneeru (sh nefronoftiis). Inimestel seostatakse neerukoorega[küsitav] mitmeid kasvajavorme. "Meditsiinisõnastik" 505:2004. Sissekanne Nomina Anatomica Veterinaria-s, APPARATUS UROGENITALIS. Urogenitaalsüsteem, lk 59, 5. väljaanne, 2012 Srinivasa R. Prasad, Peter A. Humphrey, Christine O. Menias, William D. Middleton, Marilyn J. Siegel, Kyongtae T. Bae ja Jay P. Heiken, Neoplasms of the Renal Medulla: Radiologic-Pathologic Correlation, RSNA Education Exhibits, märts-aprill 2005, 25. väljaanne, nr 2, veebiversioon (vaadatud 29.06.2014) (inglise keeles) Sissekanne Terminologia Anatomica-s A08.1.01.020: Medulla renalis. Neerusäsi
Raevu päev (film, 1985)

"Raevu päev" on 1985. aastal valminud Nõukogude Liidu mängufilm. Ühel looduskaitsealal hakkavad professor Fiedleri katsete tulemusena paljunema inimese intellektiga loomataolised olendid. Kuid need ilma emotsioonide ja moraalita olendid kujutavad endast inimkonna jaoks suurt hädaohtu. Ajakirjanik Betley otsustab paljastada maa-aluse laboratooriumi saladuse. Juozas Budraitis – ajakirjanik Betley Aleksei Petrenko – metsnik Meller Anatoli Ivanov – professor Fiedler Vladimir Ivašov – Cast Jevgeni Dvoržetski – pikajuukseline noormees Pavel Mahhotin – komisjoni esimees Pauls Butkēvičs – valitsuse komisjoni liige Svetlana Svetlitšnaja – naine varemetest Gražina Baikštytė – Betley naine Konstantin Zahhartšenko – Stenglik Marina Fominova – Stengliki naine Marjana Polteva – Tina
Diego Godín

Diego Roberto Godín Leal (sündinud 16. veebruaril 1986 Rosarios) on Uruguay endine jalgpallur, kes mängis kaitsjana Uruguay, Hispaania, Itaalia, Brasiilia ja Argentina klubides ning Uruguay jalgpallikoondises. Aastatel 2010–2019 mängis Godín Hispaania La Liga klubis Madridi Atlético. Hooaegadel 2013–2014 ja 2015–2016 valiti ta Hispaania kõrgliiga hooaja sümboolsesse koosseisu. 2016. aastal valiti ta La Liga aasta parimaks kaitsjaks. 2019. aasta juulis sõlmis ta lepingu Itaalia kõrgliigaklubiga Milano Inter. 2020. aasta septembris sõlmis ta kolmeaastase lepingu Cagliariga. 2022. aasta jaanuaris sõlmis ta üheaastase lepingu Brasiilia kõrgliigaklubiga Atlético Mineiro, kuid vähese mänguaja tõttu otsustas ta osapoolte kokkuleppel klubist lahkuda. 2022. aasta juunis sõlmis ta pooleteise aasta pikkuse lepingu. Suvel 2023 teatas Godin profikarjääri lõpetamisest. Debüüdi Uruguay rahvuskoondises tegi Godín 26. oktoobril 2005 sõprusmängus Mehhiko vastu. Esimese värava lõi ta Uruguay rahvuskoondises 27. mail 2006 sõprusmängus Serbia ja Montenegro vastu. 2011. aastal tuli ta Uruguay koondisega Copa América võitjaks. 2014. aasta jalgpalli maailmameistrivõistlustel lõi ta viimases alagrupimängus 24. juunil värava Itaalia vastu. 2016. aastal lõi ta Copa América Centenario esimeses alagrupimängus värava Mehhiko vastu. Ta on kuulunud Uruguay koondisse veel ka 2010. ja 2018. aasta maailmameistrivõistlustel, 2007., 2015., 2019. ja 2021. aasta Copa Américal ning 2013. aasta FIFA konföderatsioonide karikaturniiril. 2022. aasta juuni seisuga on Godín mänginud Uruguay koondises 159 korda, millega on ta Uruguay koondise rekordinternatsionaal. Madridi Atlético La Liga: 2013–14 Copa del Rey: 2012–13 Supercopa de España: 2014 UEFA Euroopa Liiga: 2011–12, 2017–18 UEFA Superkarikas: 2010, 2012, 2018 Atlético Mineiro Supercopa do Brasil: 2022 Campeonato Mineiro: 2022  Diego Godín – pildid, videod ja helifailid Wikimedia Commonsis "Atlético acerta rescisão com Godín". Clube Atlético Mineiro. 2.6.2022. Vaadatud 20.6.2022.
Suguselts

"Suguselts" on 1981. aastal valminud Nõukogude Liidu mängufilm. Lihtne ja südamlik maanaine Maria Konovalova sõidab oblastikeskusesse külastama oma tütart Niinat ja lapselast Iriškat. Kuid Marial on väga raske mõista oma tütre ellusuhtumist ja mentaliteeti. Nonna Mordjukova – Maria Konovalova Svetlana Krjutškova – Niina, Maria tütar Juri Bogatõrjov – Stassik, Niina mees Fjodor Stukov – Iriška, Niina tütar, Maria lapselaps Andrei Petrov – Maria teekaaslane Ivan Bortnik – Vladimir Konovalov, Maria endine mees, Niina isa Oleg Menšikov – Kirill, Vladimir Konovalovi poeg teisest abielust Vladimir Hotinenko – Varelik, Vladimir Konovalovi naaber Nikita Mihhalkov – kelner Aleksandr Adabašjan – kelner Pavel Lebešev – restorani kokk
Franz Otto

Franz Otto (1530–1559) oli Braunschweig-Lüneburgi hertsog ja Lüneburgi vürst ning valitses aastast 1555 kuni oma surmani. Ta juhatas vahevalitsust. Ernst Welfide dünastia kodulehel
Demetrios Poliorketes

Demetrios Poliorketes (kreeka keeles Δημήτριος Πολιορκητής; 337–283 eKr) oli Makedoonia väepealik ja diadohh Antigonos I poeg. 294–288 eKr oli ta Makedoonia kuningas. Demetrios osales koos oma isaga diadohhide sõdades, saavutades hiilgavaid võite Kreekas ja Aasias. Et ta suutis linnu väga edukalt vallutada, pandi talle hüüdnimeks Poliorketes ('linnapiiraja'). Lõpuks aga pöördusid kõik teised diadohhid tema ja ta isa vastu ning nad said lüüa 301 eKr. Antigonos langes, aga Demetrios põgenes ning suutis ennast lõpuks Makedoonias maksma panna. Siis liitusid tema vastu aga Lysimachos ja Pyrrhos. Aastal 288 eKr saigi ta nende käest lüüa ja põgenes Väike-Aasiasse. Seal hakkas ta sõdima Seleukos I vastu, kuid sai lüüa ja langes vangi, kus ta peagi suri. Tema poeg Antigonos II sai aga Makedoonia kuningaks ning antigoniidid valitsesid riiki kuni roomlaste sissetungini.
Surm lendutõusul

"Surm lendutõusul" on 1982. aastal valminud Nõukogude Liidu mängufilm. Noor teadlane Igor Krõmov on ametis salajases instituudis, kus ta töötab välja soomusterase eksperimentaalseid sorte. Krõmov tutvub noore naise Noraga, kes räägib, et ta on etnograaf Baltikumist. Tegelikult on ta aga välismaa luureagent "Gilbert". Nora kingib Krõmovile käekella, mis on tegelikult pealtkuulamisseade. Pahaaimamatult salvestab Krõmov oma käekellaga salajasi koosolekuid. Välismaa luureagendid püüavad Krõmovit värvata, kuid ta keeldub kategooriliselt. Krõmov hukkub luureagentide käest põgenedes liiklusõnnetuses. KGB töötajad peavad välismaa luurajad lennujaamas kinni. Juri Demitš – Igor Krõmov, teadlane Nelli Pšennaja – Nora Braun, tõlk, agent "Gilbert" Leonid Satanovski – Maks Bein, välisluure resident Konstantin Želdin – Venson, agent Sergei Jakovlev – Uvarov, KGB polkovnik Anatoli Romašin – Boriss Smolin, KGB töötaja Boriss Gussakov – Pavel Žarkov, KGB töötaja Vladimir Novikov – Sergei, Krõmovi sõber Elža Leždei – Juta, "ajakirjanik", Beini kaastööline Aleksandr Dik – Larry Spelsey, kaubandusesinduse töötaja Vsevolod Platov – Arkadi Barmin, Krõmovi teaduslik juhendaja Gleb Plaksin – Norman, välisluure šeff Ervand Arzumanjan – Goodwin, välisluurebüroo sekretär Nikolai Barmin – komisjoni liige Viktor Fokin – Viktor, varas "Kadett" Aleksandra Danilova – "Kadeti" naaber Natalja Trubnikova – Krõmovi kolleeg Larissa Kronberg – Larry Spelsey sõbranna
Heinrich (Braunschweig-Dannenberg)

Heinrich III (1533–1598) oli Braunschweig-Lüneburgi hertsog ja Lüneburgi vürst ning valitses aastast 1559 kuni oma surmani hertsogkonna Dannenbergi osa üle. Aastal 1569 abiellus Heinrich Ursula von Sachsen-Lauenburgiga, Franz I von Sachsen-Lauenburgi tütrega. Neil olid järgmised lapsed: Julius Ernst (1571–1636) Franz (1572–1601) Sibylle Elisabeth (1576–1630) Sidonie (1577–1645) August (1579–1666) Ernst Welfide dünastia kodulehel
Illinetske

Illinetske (ukraina keeles Іллінецьке) on küla Ukrainas Vinnõtsja oblastis Illintsi rajoonis. Elanike arv on 763. Pindala on 0,76 km².
Christian Ludwig (Braunschweig-Lüneburg)

Christian Ludwig (25. veebruar 1622 Herzberg am Harz – 15. märts 1665 Celle) oli Braunschweig-Lüneburgi hertsog ja Calenbergi vürst aastatel 1641–1648 ning Lüneburgi vürst 1648. aastast kuni surmani. Welfid Welfide dünastia koduleht
NanoID

NanoID on Eestis väljatöötatud varakaitsemoodus, mis võimaldab unikaalsete turvaelementide abil oma jalgratta märgistada ja registreerida. NanoID idee seisneb jalgrattale paigutavates ilmastikukindlates reflektorturvakleebises ja mikromärkides, mis kannavad jalgratta registreerimisnumbrit. Märgid on valmistatud titaanist, millele on seerianumbrid peale graveeritud. Turvamärkidele esitati patendiavaldus 2013 detsembris. NanoID teeb koostööd politseiga. NanoID veebileht Video Delfi TV-s Üliväike märgis aitab jalgratta omanikku tuvastada. TV3 "Seitsmesed uudised" Tallinna TV saates "Suvemiks" (20") Nähtamatud liivaterad aitavad jalgrattavarastest jagu saada. Pealinn, 28. juuni 2014 artikkel Tallinna linna kodulehel 27. juuni 2014 Hans Lõugas. Jalgrattavarastega võitlevad imepisikesed titaanmärgid. Eesti Päevaleht, 25. juuni 2014 Jalgrattavarastega võitlevad imepisikesed titaanmärgid. ERR Uudised, 25. juuni 2014 16.06.2014 artikkel Tarbija24-s 12.06.2014 Raadio2-s intervjuu Eeva Essele 30.05.2014 intervjuu Vikerraadio saates "Huvitaja" 28.05.2014 artikkel Saarte Hääles 26.05.2014 artikkel ERR-is 23.05.2014 artikkel Kuulutajas 22.05.2014 artikkel Pärnu Postimehes
Jevgeni Samoilov

Jevgeni Samoilov (vene Евгений Валерианович Самойлов; 16. aprill 1912 Peterburi – 17. veebruar 2006 Moskva) oli vene teatri- ja filminäitleja. Tema tütar Tatjana Samoilova oli samuti tuntud näitleja.
Ida-Hiina Pedagoogikaülikool

Ida-Hiina Pedagoogikaülikool (hiina lihtsustatud kirjaviisis 华东师范大学, traditsioonilises kirjaviisis 華東師範大學, pinyinis Huádōng Shīfàn Dàxué) on ülikool Hiina Rahvavabariigis Shanghais. 1951. aastal asutatud ülikool on üks Hiina prestiižsemaid ülikoole.
Lustivere II maailmasõja matmispaik

Lustivere II maailmasõja matmispaik oli Teise maailmasõja aegne matmispaik Põltsamaa kihelkonnas Viljandimaal, tänapäevase haldusjaotuse järgi Jõgeva maakonna Põltsamaa valla Lustivere külas. Matmispaik paiknes Lustivere mõisa pargis. Väidetavalt oli Lustiverre maetud Teises maailmasõjas Nõukogude poolel langenud sõjaväelased. Viimane mälestusmärk püstitati 1975. aastal (kujur Ole Ehelaid) ning nimetahvlitel oli 38 langenu nimi. 1997. aastast oli matmispaik riiklik ajaloomälestis. Väljakaevamistel 26. septembril 2023 leiti 51 inimese säilmed. Need maeti 17. novembril 2023 ümber Põltsamaa II maailmasõja matmispaika. Mälestusmärk teisaldati samuti Põltsamaa II maailmasõja matmispaika, kust eelnevalt oli eemaldatud sealne 1947. aasta mälestusmärk. Eino Veskis. Jõgeva rajoon. // Siin- ja sealpool maanteed. Eesti Raamat. Tallinn 1982. Lk 79 Kadri Tael. Põltsamaa kalmistute pärand. VI osa. Vali Uudised, 28. veebruar 2014. Lk 6 "17. novembril maeti ümber Põltsamaa vallas Lustivere ja Riivli sõjahaudadest ekshumeeritud II Maailmasõja ohvrid". Põltsamaa vald, 20. november 2023 Lustivere II maailmasõja matmispaik kultuurimälestiste riiklikus registris
Fox Plaza (Los Angeles)

Fox Plaza (ka 20th Century Fox Plaza) on 35-korruseline 150 meetri kõrgune postmodernistlik pilvelõhkuja Los Angeleses Century Citys aadressil 2121 Avenue of the Stars. Hoone valmis 1987. aastal ning selle arhitektid on Scott Johnson, Bill Fain ja William L. Pereira. Hoone kuulub Orange'i maakonnas tegutsevale kinnisvarafirmale Irvine Company ning seal asub filmistuudio 20th Century Fox peakontor. Hoone 34. korrusel oli pärast Ameerika Ühendriikide presidendi Ronald Reagani erruminekut aastaid tema apartement. Pilvelõhkuja on tuntud mitmest filmist. Nimega Nakatomi Plaza oli hoone filmi "Die Hard" (Visa hing, 1988) peamine sündmuspaik. Hoone ja selle kõrvalhoone oli peamisteks võttepaikadeks komöödiafilmis "Airheads" ("Eetrihullud", 1994). Hoone fuajee oli ka filmi "Speed" ("Kiirus", 1994) avastseeni toimumispaik.
Teabevastupanu

Teabevastupanu (ukraina keeles Інформаційний спротив) on Ukraina valitsusvälise organisatsiooni "Sõjalis-poliitiliste uuringute keskus" (Kiiev) algatusel ellu kutsutud projekt, mille peaülesandeks on avaldada vastumõju Ukraina infoväljale peamistelt sõjalisel, majanduslikul ja energeetilisel, samuti infoturbe alal tekkivatele välisohtudele. Teabevastupanu alustas tegevust 2014. aasta 2. märtsil (Venemaa sõjaline invasioon Krimmi). Teabevastupanu koordinaatoriks on "Sõjalis-poliitiliste uuringute keskuse" direktor Dmõtro Tõmtšuk, kes teatas grupi loomisest oma Facebooki lehel 2014. aasta 5. märtsil, ja teised. 10. novembril 2014 teatas Teabevastupanu kevadel alanud koostöö lõpetamisest Euroopa Julgeoleku- ja Koostööorganisatsiooni esindajatega Ida-Ukrainas. Information Resistance, About Us, vaadatud 2014-06-29. Dmitry Tymchuk Facebook, 5. märts 2014 vaadatud 2014-06-29. ""Информационное сопротивление" отказалось от контактов с ОБСЕ". Ukrajinska Pravda. 10. november 2014. Vaadatud 10. november 2014. Keeldumise tekst D. Tõmtšuki Facebooki leht "Группа ИС: МИД Украины должен отреагировать на факты недопустимого поведения наблюдателей ОБСЕ". Teabevastupanu. 11. november 2014. Vaadatud 11. november 2014. "ИС: Европа должна понять, что интересы Украины в контексте агрессии РФ – это и ее интересы". Teabevastupanu. 13. november 2014. Vaadatud 13. november 2014. Teabevastupanu koduleht (inglise ja vene keeles) Кто такой Дмитрий Тымчук, и как работает "Информационное сопротивление" (Kes on Dmõtro Tõmtšuk ja kuidas toimib Infovastupanu)
Georg Wilhelm (Braunschweig-Lüneburg)

Georg Wilhelm (26. jaanuar 1624 Herzberg am Harz – 28. august 1705 Wienhausen) oli Braunschweig-Lüneburgi hertsog ja Calenbergi vürst ning Lüneburgi vürst. Aastal 1689 okupeeris ta Saksi-Lauenburgi hertsogkonna. Welfid Welfide dünastia koduleht
Fox Plaza

Fox Plaza Fox Plaza, 1966 aastal valminud hoone San Franciscos Fox Plaza, 1987. aastal valminud hoone Los Angeleses
Aleks Raja

Aleks Raja (24. veebruar 1928 – 7. juuni 2014) oli eesti tantsupedagoog. Aleks Raja juhendas rahvatantsurühmi Jõgeva-, Valga- ja Tartumaal ning oli üks maakonna laulu- ja tantsupidude korraldajaid. Ta oli lasterühmade liigijuht ja assistent noorte- ja üldtantsupidudel. 2004 Valgetähe V klassi teenetemärk http://www.president.ee/et/vabariik/teenetemargid/kavalerid.php?id=4490[alaline kõdulink]
Johann Friedrich (Braunschweig-Calenberg)

Johann Friedrich (25. aprill 1625 Herzberg am Harz – 18. detsember 1679 Augsburg) oli Braunschweig-Lüneburgi hertsog ja Calenbergi vürst aastast 1665 kuni oma surmani. Pöördus aastal 1651 katoliiklusse, olles ainus oma perekonnast. Johann Friedrich abiellus 30. novembril 1668 Benedicta Henriette von der Pfalziga. Nad said neli tütart: Anne Sophie Charlotte Felicitas Henriette Marie Amalia Wilhelmine Welfid Welfide dünastia koduleht
Keila kultuurimälestiste loend

See artikkel loetleb üles kõik Keila linnas asuvad kultuurimälestised. Loendis on 5 ajaloomälestist, 4 arheoloogiamälestist, 10 ehitismälestist ja 40 kunstimälestist ehk kokku 58 kultuurimälestist (kuna Keila kirikuaed on arvel nii arheoloogia- kui ka ehitismälestisena).
Orange'i maakond

Orange'i maakond (inglise keeles Orange County) on maakond mitmes Ameerika Ühendriikide osariigis: Orange'i maakond (California) Orange'i maakond (Florida) Orange'i maakond (Indiana) Orange'i maakond (New York) Orange'i maakond (Põhja-Carolina) Orange'i maakond (Texas) Orange'i maakond (Vermont) Orange'i maakond (Virginia) "Orange'i maakond" ("Orange County"), film mille tegevus toimub California osariigi maakonnas "O.C." ("The O.C."), teleseriaal, mis on saanud pealkirja California osariigi maakonna järgi